CELEX: 62011CN0024
Language: da
Date: 2011-01-17 00:00:00
Title: Sag C-24/11 P: Appel iværksat den 17. januar 2011 af Kongeriget Spanien til prøvelse af dom afsagt af Retten (Ottende Afdeling) den 12. november 2010 i sag T-113/08, Kongeriget Spanien mod Europa-Kommissionen

26.3.2011   
            
            
               DA
            
            
               Den Europæiske Unions Tidende
            
            
               C 95/6
            
         Appel iværksat den 17. januar 2011 af Kongeriget Spanien til prøvelse af dom afsagt af Retten (Ottende Afdeling) den 12. november 2010 i sag T-113/08, Kongeriget Spanien mod Europa-Kommissionen
   (Sag C-24/11 P)
   2011/C 95/10
   Processprog: spansk
   
      Parter
   
   
      Appellant: Kongeriget Spanien (ved M. Muñoz Pérez, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellen tages til følge, og Rettens dom af 12. november 2010 i sag T-113/08, Kongeriget Spanien mod Europa-Kommissionen, ophæves.
            
         
               —
            
            
               Samtlige de finansielle korrektioner vedrørende producentstøtte til olivenolie, der er tildelt ved Kommissionens beslutning 2008/68/EF (1) af 20. december 2007, annulleres, eller, subsidiært, de finansielle korrektioner i sektoren for produktion af olivenolie, som vedrører udgifter, hvis forskud blev udbetalt før den 24. november 2002, annulleres, eller, subsidiært, de finansielle korrektioner i sektoren for produktion af olivenolie, som vedrører udgifter, hvis forskud blev udbetalt før den 15. juli 2002, annulleres.
            
         
      Anbringender og væsentligste argumenter
   
   
               1)
            
            
               Selvmodsigende argumentation fra Rettens side og tilsidesættelse af artikel 8 i forordning nr. 1663/95 (2), for så vidt som den godkender, at Kommissionen støtter sin finansielle korrektion på uregelmæssigheder, som ikke var indeholdt i skrivelse nr. AGR 16844, med hvilken resultaterne af undersøgelse HQ/2002/91/ES blev meddelt.
            
         
               2)
            
            
               Tilsidesættelse af artikel 36 og 53 i statutten for Domstolen på grund af manglende begrundelse for dommen, hvori der overhovedet hverken er henvist til eller derfor taget stilling til et af Kongeriget Spanien formuleret væsentligt klagepunkt under den mundtlige forhandling vedrørende fastsættelsen af slutdatoen for fristen på 24 måneder, der er fastsat i artikel 5, stk. 2, litra c), i forordning nr. 729/70 (3) og i artikel 7 i forordning nr. 1258/1999 (4).
            
         
               3)
            
            
               Tilsidesættelse af den frist på 24 måneder, der er fastsat i artikel 5, stk. 2, litra c), i forordning nr. 729/70 og i artikel 7 i forordning nr. 1258/1999:
               
                           —
                        
                        
                           For det første ved at beregne nævnte frist fra datoen for skrivelse nr. AGR 16844, skønt denne ikke præciserede alle de begrundelser, som lå til grund for den finansielle korrektion.
                        
                     
                           —
                        
                        
                           For det andet fordi Retten påberåber sig en dom fra Domstolen (5), som ikke finder anvendelse på en sektor som den for produktion af olivenolie, for at fastslå, at den afgørende dato for beregningen af nævnte frist på 24 måneder er datoen for udbetalingen af restbeløbet, og ikke datoen for udbetalingen af forskuddet.
                        
                     
         
      (1)  Om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen (EUT L 18, s. 12).
   
      (2)  Kommissionens forordning (EF) nr. 1663/95 af 7.7.1995 om gennemførelsesbestemmelser til Rådets forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen (EFT L 158, s. 6).
   
      (3)  Rådets forordning (EØF nr. 729/70 af 21.4.1970 om finansiering af den fælles landbrugspolitik (EFT L 94, s. 13 — Specialudgave serie I, kap. 1970(I) s. 196)
   
      (4)  Rådets forordning (EF) nr. 1258/1999 af 17.5.1999 om finansiering af den fælles landbrugspolitik (EFT L 160, s. 103).
   
      (5)  Af 19.6.2003 i sag C-329/00, Spanien mod Kommissionen, Sml. I, s. 6103.